
Pakuotės lapelis: informacija vartotojui

GUDOBELIŲ SKYSTASIS EKSTRAKTAS BP geriamieji lašai (tirpalas)
gudobelių vaisių skystasis ekstraktas 

Tradicinis augalinis vaistinis preparatas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
-	Neišmeskite šio lapelio, nes vėl gali prireikti jį perskaityti.
-	Jeigu norite sužinoti daugiau arba pasitarti, kreipkitės į vaistininką.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
-	Jeigu per 4 savaites Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra GUDOBELIŲ SKYSTASIS EKSTRAKTAS BP ir kam jis vartojamas
2.	Kas žinotina prieš vartojant GUDOBELIŲ SKYSTASIS EKSTRAKTAS BP
3.	Kaip vartoti GUDOBELIŲ SKYSTASIS EKSTRAKTASIS BP
4.	Galimas šalutinis poveikis
5.	Kaip laikyti GUDOBELIŲ SKYSTASIS EKSTRAKTAS BP
6.	Pakuotės turinys ir kita informacija


1	Kas yra GUDOBELIŲ SKYSTASIS EKSTRAKTAS BP ir kam jis vartojamas

Tradicinis augalinis vaistas, vartojamas širdies ir kraujagyslių funkcijų gerinimui.
Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Jeigu per keturias savaites Jūsų savijauta nepagerėjo arba net pablogėjo, kreipkitės į gydytoją.


2	Kas žinotina prieš vartojant GUDOBELIŲ SKYSTASIS EKSTRAKTAS BP

GUDOBELIŲ SKYSTASIS EKSTRAKTAS BP vartoti draudžiama:
· jeigu yra padidėjęs jautrumas erškėtinių šeimos augalams.

Įspėjimai ir atsargumo priemonės
Šio vaisto nerekomenduojama vartoti jaunesniems nei 18 metų asmenims
Jeigu vartojant šį vaistą ilgiau kaip keturias savaites simptomai išlieka, būtina pasitarti su gydytoju ar kvalifikuotu sveikatos priežiūros specialistu.

Vaikams ir paaugliams
Šio vaisto nerekomenduojama naudoti jaunesniems nei 18 metų asmenims.

Kiti vaistai ir GUDOBELIŲ SKYSTASIS EKSTRAKTAS BP
Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.
Šio vaisto sąveika su kitais vaistais nežinoma.

Nėštumas ir žindymo laikotarpis
[bookmark: OLE_LINK2][bookmark: OLE_LINK3]Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.
Nėra jokių duomenų apie vaisto saugumą nėščiosioms ir žindyvėms.
Nerekomenduojama vartoti nėščiosioms ir žindyvėms.

Vairavimas ir mechanizmų valdymas
Nors vaisto sudėtyje yra etanolio, preparatas, vartojamas rekomenduojamomis dozėmis, gebėjimo vairuoti ar valdyti mechanizmus neveikia.

GUDOBELIŲ SKYSTASIS EKSTRAKTAS BP sudėtyje yra etanolio
Šio vaisto sudėtyje yra ne mažiau kaip 53 % (V/V) etanolio, t.y. 598 mg dozėje. Toks dozėje (30 lašų) esantis alkoholio kiekis atitinka 15 ml alaus ar 6,3 ml vyno. 
Mažas alkoholio kiekis, esantis šio vaisto sudėtyje, nesukelia pastebimo poveikio.

3.	Kaip vartoti GUDOBELIŲ SKYSTASIS EKSTRAKTAS BP

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems
Vartoti per burną.
Jeigu gydytojas nepaskyrė kitaip, suaugusiems žmonėms šio vaisto reikia gerti praskiedus vandeniu po 20 - 30 lašų 3 - 4 kartus per dieną.
Geriamuosius lašus reikia įlašinti į nedidelį kiekį, pvz., 50 ml, vandens ir po to išgerti.

Jei negalavimai išlieka ilgiau kaip keturias savaites, būtina nustatyti jų priežastį ir prireikus koreguoti gydymą.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Vartojimas vaikams ir paaugliams
Šio vaisto nerekomenduojama naudoti jaunesniems nei 18 metų asmenims, nes nėra atlikta atitinkamų saugumo tyrimų.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nepageidaujamas poveikis nežinomas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti GUDOBELIŲ SKYSTASIS EKSTRAKTAS BP

Šį vaistą laikykite vaikams nepastebimoje ir nepasiekiamoje vietoje.
Laikyti ne aukštesnėje kaip 25 ºC temperatūroje.
Buteliuką laikyti išorinėje dėžutėje, kad vaistas būtų apsaugotas nuo šviesos.
Buteliuką laikyti sandarų.

Ant buteliuko etiketės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

GUDOBELIŲ SKYSTASIS EKSTRAKTAS BP sudėtis
-	Veiklioji medžiaga yra gudobelių skystasis ekstraktas. 1 ml tirpalo (21 geriamasis lašas) yra 1 ml Crataegus monogyna Jacq. (Lindm.), C. laevigata (Poir.) DC. (C. oxyacanthoides Thuill.), fructus (gudobelių vaisių) skystojo ekstrakto 1:1. Ekstrahentas: 70 % (V/V) etanolis.
-	Pagalbinių medžiagų nėra.

GUDOBELIŲ SKYSTASIS EKSTRAKTAS BP išvaizda ir kiekis pakuotėje
Skaidrus, rusvai raudonos spalvos, specifinio kvapo, saldžiarūgštis tirpalas.
Laikymo metu gali iškristi nuosėdų.

Kartono dėžutėje yra vienas buteliukas, kuriame yra 25 ml geriamųjų lašų, užkemšamas lašintuvu bei užsukamas polietileniniu dangteliu.


Registruotojas
AB “Bakteriniai preparatai”
Taikos pr. 102
LT-51195 Kaunas
Tel.: +370 37 452650
Faksas: +370 37 452664

Gamintojas
UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Valentis“
Molėtų pl. 11
LT‑08409 Vilnius
Tel.: +370 5 2701225
Faksas: +370 5 2701223

Šis pakuotės lapelis paskutinį kartą peržiūrėtas 2023-01-12.

Naujausia pakuotės lapelio redakcija pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos (VVKT) tinklalapyje http://www.vvkt.lt/

